Հավելված

ՀՀ Սյունիքի մարզի Մեղրի

համայնքի ավագանու 2018թ.

դեկտեմբերի 27-ի N110 -Ն որոշման

ՄԵԿՆԱՐԿԱՅԻՆ ԳՆԵՐ

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ՄԵՂՐԻ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀՈՂԱՄԱՍԵՐՆ 2019 ԹՎԱԿԱՆԻՆ ՕԳՏԱԳՈՐԾՄԱՆ ՏՐԱՄԱԴՐԵԼՈՒ ԵՎ ՕՏԱՐԵԼՈՒ, ՀՐԱՊԱՐԱԿԱՅԻՆ ՍԱԿԱՐԿՈՒԹՅՈՒՆՆԵՐԻ ՎԱՐՁԱՎՃԱՐՆԵՐԻ ԵՎ ՕՏԱՐՄԱՆ

1.Հայաստանի Հանրապետության Սյունիքի մարզի Մեղրի համայնքի սեփականություն հանդիսացող հողային ֆոնդի հողամասերի 2019 թվականին օտարման մեկնարկային գինը 1քառ.մետր մակերեսի համար սահմանել ոչ պակաս հողի կադաստրային արժեքից:

2.Հայաստանի Հանրապետության Սյունիքի մարզի Մեղրի համայնքի սեփականություն հանդիսացող Հայաստանի Հանրապետության հողային օրենսգրքի 60-րդ հոդվածով սահմանված հողամասերից կառուցապատման իրավունքով տրամադրելու համար տարեկան վարձավճարների չափեր սահմանել՝

1)Մեղրի և Ագարակ քաղաքներում՝

ա. առանց մրցույթի կառուցապատման իրավունքով տրամադրվող հողամասերի 1 քառ.մետր մակերեսի համար` 1000 (մեկ հազար) ՀՀ դրամ, բացառությամբ ընդերքօգտագործման իրավունքով օգտագործվող հողամասերի, որի համար սահմանել 1 հա մակերեսի համար՝ մեկնարկային գին՝ 150000 (մեկ հարյուր հիսուն հազար) ՀՀ դրամ,

բ. մրցութային կարգով կառուցապատման իրավունքով տրամադրվող հողամասերի 1քառ.մետր մակերեսի համար՝ մեկնարկային գին՝ 900 (ինը հարյուր) ՀՀ դրամ,

գ. ավտոտնակների կառուցման համար կառուցապատման իրավունքով տրամադրվող հողամասերի 1 քառ.մետր մակերեսի համար՝ մեկնարկային գին՝ 100 (մեկ հարյուր) ՀՀ դրամ:

2)Համայնքի գյուղական բնակավայրերում՝

ա. առանց մրցույթի կառուցապատման իրավունքով տրամադրվող հողամասերի 1 քառ.մետր մակերեսի համար` հողի հարկին հավասարեցված տարեկան դրույքաչափի չափով,

բ. մրցութային կարգով կառուցապատման իրավունքով տրամադրվող հողամասերի 1 քառ.մետր մակերեսի համար` մեկնարկային գին՝ հողի հարկին հավասարեցված տարեկան դրույքաչափի չափով:

3. Հայաստանի Հանրապետության Սյունիքի մարզի Մեղրի համայնքի սեփականություն հանդիսացող հողային ֆոնդի հողամասերի 2019 թվականի տարեկան վարձավճարի և (կամ) կառուցապատման իրավունքի վճարի չափը 1քառ.մետր մակերեսի համար սահմանել ոչ պակաս հողի հարկի տարեկան դրույքաչափից:

4. Հայաստանի Հանրապետության Սյունիքի մարզի Մեղրի համայնքի սեփականություն հանդիսացող հողային ֆոնդի հողամասերից օգտակար հանածոների արդյունահանման նպատակով երկրաբանական ուսումնասիրություն իրականացնելու համար հողամասերի տրամադրման յուրաքանչյուր 1 հեկտար մակերեսի վարձավճարի տարեկան չափ սահմանել՝ մինչև 10 հեկտար մակերեսի համար՝ 20000 (քսան հազար) ՀՀ դրամ, 10-50 հեկտար մակերեսի համար՝ 10000 (տասը հազար) ՀՀ դրամ, 50 հեկտարից ավել մակերեսի համար՝ 5000 (հինգ հազար) ՀՀ դրամ, այլ հետախուզական-հետազոտական աշխատանքներ իրականացնելու համար՝ յուրաքնչյուր 1 հեկտար մակերեսի համար՝ 5000 (հինգ հազար) ՀՀ դրամ:

ՀԱՄԱՅՆՔԻ ՂԵԿԱՎԱՐ՝ Մ. ԶԱՔԱՐՅԱՆ